钦定古今图书集成/理学汇编/文学典/第109卷 > 黄甲
## 钦定古今图书集成/理学汇编/文学典/第109卷 > 黄甲

按《列朝诗集》，甲字首卿，南京卫人。嘉靖庚戌进士。岸
然以文章自负，与七子同时，而不相附丽。有自赏文
集，诗高自位置，时人莫之许也。尝自叙其集曰：“皮相
之士，不足与求人才；夜籴之人，不足与论国是。伪凤
悦楚，真龙惊叶，盖自昔负鉴裁之难焉。”其寄寓如此。
为人傲兀使气，官吏部，验封左官、盐运，迄以不振。有
《凤岩集》若干卷。